Ian Hill

Ian Frank Hill () er ein engelsk musikar, mest kjend som bassist i heavy metal-bandet Judas Priest.

Biografi
Hill lærte seg å spele kontrabass frå faren, som spelte bass i lokale jazzband. Faren døydde då han var femten år gammal. I 1970 var Hill saman med skulekameraten K.K. Downing med å skipe det banebrytande heavy metal-bandet Judas Priest. Han har spelt bassgitar i bandet sidan den gongen, og er i dag det einaste originale medlemmet som er att, etter at Downing slutta i 2011. 

Hill er kjend for den stødige og melodiske basspelinga, som var ein ideell bakgrunn for dei doble gitarane til K.K. Downing og Glenn Tipton, i lag med den opera-aktige vokalen til Rob Halford. I tidlege år med bandet spelte han bass med fingrane, men brukte seinare plekter. Det var Hill som henta Rob Halford inn i Judas Priest. Dei to møtte kvarandre då Hill var kjæraste med syster til Halford og nemnde at han trengde ein ny vokalist for bandet. Halford slutta i det førre bandet sitt, Hiroshima, og tok med seg trommeslagaren John Hinch, som seinare måtte gå frå bandet eitt album fordi han ikkje var god nok.

Hill gifta seg med syster til Rob Halford, Sue, i 1976, men dei skilde seg i 1984. I lag har dei sonen Alex som vart fødd i 1980. Hill budde seinare i Florida og gifta seg på ny. Dei har ei dotter i lag. Han bur i dag i Staffordshire i England.

Diskografi
Rocka Rolla (1974)
Sad Wings of Destiny (1976)
Sin After Sin (1977)
Stained Class (1978)
Killing Machine/Hell Bent for Leather (1978/1979)
British Steel (1980)
Point of Entry (1981)
Screaming for Vengeance (1982)
Defenders of the Faith (1984)
Turbo (1986)
Ram It Down (1988)
Painkiller (1990)
Jugulator (1997)
Demolition (2001)
Angel of Retribution (2005)
Nostradamus (2008)
Redeemer of Souls (2014)

Kjelder
Denne artikkelen bygger på «Ian Hill» frå ,  den 10. september 2016. 
 oppgav desse kjeldene:

Kategori:1951 births
Kategori:Engelske heavy metal-bassistar
Kategori:Engelske rockebassistar
Kategori:Judas Priest-medlemmar
Kategori:Folk frå West Bromwich
Kategori:Musikarar frå Birmingham